# Arto Lindsay

Arto Lindsay (Richmond, 28 de maig de 1953) és un guitarrista, cantant i productor de discos estatunidenc.

## Biografia

Tot i que va néixer als Estats Units, Lindsay va viure la major part de la seva infància i joventut a Brasil amb els seus pares, missioners presbiterians.
Musicalment ha estat influenciat pel tropicalisme de Caetano Veloso i Gilberto Gil, així com pel jazz lliure i la música nord-americana experimental.
En tornar als Estats Units a mitjans dels anys setanta va ser un dels principals exponents de la no wave amb ADN, el seu primer grup, integrat per Robin Lee Crutchfield als teclats i Ikue Mori a la bateria. La banda, amb sons cacofònics i molt experimentals, va aparèixer el 1978 al recopilatori No New York, produït per Brian Eno. Posteriorment, amb John Lurie, Evan Lurie, Steve Little i Tony Fier, va donar a llum als Lounge Lizards, grup seminal per al desenvolupament de l'anomenat jazz punk.
Conegut per la seva suau veu i el seu estil de guitarra sorollosa i atonal, Lindsay ha fet enregistraments i col·laboracions amb alguns dels músics més importants de la Nova York d'avantguarda, entre ells Brian Eno, Bill Frisell, Laurie Anderson, David Byrne i John Zorn.
Als anys noranta va recuperar la seva passió per la bossa nova, col·laborant amb molts músics brasilers i produint, entre d'altres, el disc de més èxit de Marisa Monte.

## Discografia
### Com a líder o co-lider

* Pretty Ugly amb Peter Scherer (1990)
* Aggregates 1–26 (Knitting Factory, 1995)
* Mundo Civilizado (Bar None, 1996)
* O Corpo Sutil (The Subtle Body) (Bar None, 1996)
* Noon Chill (Bar None, 1998)
* Prize (Righteous Babe, 1999)
* Ecomixes (Avex Trax, 2000)
* Invoke (Righteous Babe, 2002)
* Salt (Righteous Babe, 2004)
* Scarcity amb Paal Nilssen-Love (2014)
* Cuidado Madame (Northern Spy, 2017)
amb Ambitious Lovers
* Envy (Editions EG/Virgin, 1984)
* Greed (Virgin, 1988)
* Lust (Elektra, 1991)
amb DNA
* A Taste of DNA (1981)
* John Gavanti: An Operetta (1981)
* DNA (Last Live at CBGB's) (1995)
amb The Golden Palominos
* The Golden Palominos (Celluloid, 1983)
* Visions of Excess (Celluloid, 1985)
amb The Lounge Lizards
* The Lounge Lizards (Editions EG, 1981)

### Com a convidat

amb Kip Hanrahan
* 1982 Coup de Tête
* 1982 Desire Develops an Edge
* 1985 Vertical's Currency
amb Ryuichi Sakamoto
* 1985 Esperanto
* 1986 Ballet Mécanique
* 1990 Beauty
* 1991 Heartbeat
* 1994 Soundbytes
* 1997 Smoochy
amb John Zorn
* 1983 Locus Solus
* 1985 The Big Gundown
* 1991 Cobra
amb altres
* 1989 Rei Momo, David Byrne
* 1988 Before We Were Born, Bill Frisell
* 1989 Strange Angels, Laurie Anderson
* 1990 Rootless Cosmopolitans, Marc Ribot
* 1991 Circuladô, Caetano Veloso
* 1993 Nome, Arnaldo Antunes
* 1994 David Byrne, David Byrne
* 1995 Very Neon Pet, Peter Scherer
* 1997 Urlicht / Primal Light, Uri Caine
* 1997 Sol Na Cara, Vinicius Cantuária
* 1999 Tucuma, Vinicius Cantuária
* 2003 Irresistible Impulse, James Chance
* 2008 Maré, Adriana Calcanhotto
* 2010 Love of Life Orchestra, Peter Gordon
* 2013 Your Turn, Marc Ribot

## Referències

* ↑ «Arto Lindsay | Biography, Albums, Streaming Links | AllMusic». [Consulta: 10 setembre 2018].
* ↑ Otero, Miqui «Las dos caras de Arto Lindsay» (en castellà). El País [Madrid], 03-08-2014. ISSN: 1134-6582.
* ↑ «The History of Rock Music. Lounge Lizards: biography, discography, reviews, links». [Consulta: 10 setembre 2018].
* ↑ «Arto Lindsay: el «rey del ruido» que enamoró a Caetano Veloso» (en castellà). abc.
* ↑ «Marisa Monte by Arto Lindsay - BOMB Magazine». [Consulta: 10 setembre 2018].